Page:Braes o' Birniebouzle (1).pdf/5

 Johnny was a joiner gude,

Nane cou'd weild a plane like Johnny.

Lizie Painch was Johnny’s wife.

An’ silly Matty was her Mither:

Sic a wife as Johnny had

I wadna gi’e a bntton for her.

Johnny was ance ha’f in love,

His fancy was by beauty haunted;

Heav’n shone in Johnny's e’e—

But no the heav’n Johnny wanted:

For Johnny courted Lizie Painch,

Cause Lizie Painch she had the siller,

But sic a wife as Lizie Painch,

I wadna gi’e a button for her.

Lizie's face was like the moon,

Her shoulder’s maist as braid as Samson’s

Her very picture's like the sign

That hings aboon au'd Rabin Tamson’s.

But de’il a prin does Johnny care

Were Lizie like the Witch of Endor;

Johnny fattens on her gear—

He wadna gi'e a button for her.

I LO’E na a laddie but ane.

he lo’es na a lassie but me,